CELEX: 32007R1469
Language: lt
Date: 2007-12-13 00:00:00
Title: 2007 m. gruodžio 13 d. Komisijos reglamentas (EB) Nr. 1469/2007, iš dalies keičiantis Tarybos reglamento Nr. 79/65/EEB priede pateiktą rajonų sąrašą

14.12.2007   
            
            
               LT
            
            
               Europos Sąjungos oficialusis leidinys
            
            
               L 329/5
            
         
      KOMISIJOS REGLAMENTAS (EB) Nr. 1469/2007
   2007 m. gruodžio 13 d.
   iš dalies keičiantis Tarybos reglamento Nr. 79/65/EEB priede pateiktą rajonų sąrašą
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1965 m. birželio 15 d. Tarybos reglamentą Nr. 79/65/EEB, sukuriantį žemės ūkio valdų pajamų ir ūkinės veiklos apskaitos duomenų rinkimo tinklą Europos ekonominėje bendrijoje (1), ypač į jo 2a straipsnį,
   atsižvelgdama į Portugalijos prašymą,
   kadangi:
   
               (1)
            
            
               Rajonų, kaip apibrėžta Reglamento Nr. 79/65/EEB 2 straipsnio d punkte, sąrašas yra pateiktas to reglamento priede.
            
         
               (2)
            
            
               Tame priede Portugalijos teritorija suskirstyta į penkis rajonus. Reglamento Nr. 79/65/EEB tikslais Portugalija paprašė sumažinti rajonų skaičių sujungiant Entre Douro e Minho e Beira Litoral ir Trás-os-montes e Beira Interior rajonus į vieną rajoną – Norte e Centro.
            
         
               (3)
            
            
               Todėl reikėtų atitinkamai iš dalies pakeisti Reglamentą Nr. 79/65/EEB.
            
         
               (4)
            
            
               Šiame reglamente numatytos priemonės atitinka Bendrijos ūkių apskaitos duomenų tinklo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento Nr. 79/65/EEB priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
   Jis taikomas nuo 2008 ataskaitinių metų.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2007 m. gruodžio 13 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL 109, 1965 6 23, p. 1859. Reglamentas su paskutiniais pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).
   
      PRIEDAS
      Reglamento Nr. 79/65/EEB priede dalis, kurioje nurodyta Portugalija, iš dalies pakeičiama taip:
      
         „Portugalija
         
                     1.
                  
                  
                     Norte e Centro,
                  
               
                     2.
                  
                  
                     Ribatejo-Oeste,
                  
               
                     3.
                  
                  
                     Alentego e Algarve,
                  
               
                     4.
                  
                  
                     Açores e Madeira.“